সেন্ট মেরিস নদী (ফ্লোরিডা-জর্জিয়া)

সেইন্ট মেরিস নদী (ইংরেজি: Saint Marys River; যুক্তরাষ্ট্রের ভূতাত্ত্বিক সমীক্ষা কর্তৃক প্রদত্ত নাম; কখনো কখনো ভুল বানানে সেইন্ট মেরি'স নদী লেখা হয়) ১২৬ মাইল (২০৩ কিমি) দীর্ঘ একটি নদী, যা যুক্তরাষ্ট্রের দক্ষিণ-পূর্বাঞ্চলে অবস্থিত। এর উৎস ওকফেনোকি জলাভূমি (Okefenokee Swamp) থেকে শুরু করে আটলান্টিক মহাসাগরে এর মুখ পর্যন্ত, এই নদীটি যুক্তরাষ্ট্রের দুই অঙ্গরাজ্য জর্জিয়া এবং ফ্লোরিডা'র মধ্যবর্তী সীমারেখার অংশবিশেষ গঠন করেছে। এই নদীটি আবার জর্জিয়া অঙ্গরাজ্যের সর্বদক্ষিণ বিন্দু। বেষ্টনী দ্বীপ/বালিয়াড়ি ব্যবস্থার (barrier island/dune system) ভূতাত্ত্বিক অবশেষের একটি নিদর্শন হচ্ছে, শৈলশিরার (trail ridge) পশ্চিম প্রান্ত ধরে প্রবহমান পাতাল নদী (River Styx)। সেখান থেকে ক্ষুদ্র স্রোতস্বিনী হিসেবে সেইন্ট মেরিস নদী উৎপত্তি লাভ করে, এবং দক্ষিণ–পূর্ব ওকফেনোকি জলাভূমি'র দিকে প্রবাহিত হয়। উত্তর-পশ্চিম দিকে গিয়ে এর গতিপথ জলাভূমির মধ্যে হারিয়ে যায়, এবং দক্ষিণ–পশ্চিম দিকে মোড় নিয়ে পুনরায় একটি ক্ষুদ্রনদীর ধারা তৈরি করে। তখন এটি সেইন্ট মেরিস নদীতে রূপ নেয়। মোকেসিন খাঁড়ি (Moccasin Creek) থেকে আরেকটি জলধারার সাথে মিলিত হয়ে, ফ্লোরিডা’র ব্যাক্সটার/ জর্জিয়া'র মনিয়াক এর ওকফেনোকি জলাভূমি থেকে তা বড় নদী হিসেবে আত্মপ্রকাশ করে। এরপর তা প্রথমে দক্ষিণ, তারপর পূর্বে, তারপর উত্তরে, এবং সেখান থেকে পূর্ব–দক্ষিণপূর্ব দিকে প্রবাহিত হয়ে অবশেষে সেইন্ট মেরিস, জর্জিয়া ও ফার্নান্দিনা সৈকত, ফ্লোরিডা এর কাছে আটলান্টিক মহাসাগরে মিলিত হয়। ৬ জুলাই ১৮০৫ তারিখে, রণতরী এইচএমএস ক্যাম্ব্রিয়ান এর লেফটেন্যান্ট রবার্ট পিগট ফরাসি বেসরকারি রণতরী (privateer schooner) মাটিল্ডা নিয়ে (যা তিনদিন আগে ব্রিটিশরা দখল করে নিয়েছিল) বন্দরে পৌঁছে। ৭ জুলাই পিগট সেইন্ট মেরিস নদী ধরে ১২ মাইল এগিয়ে যান; তিনটি নৌযান থাকার খবর পেয়ে তিনি সেগুলো আক্রমণ করতে ওখানে যান। যাবার পথে সৈন্যদল এবং বন্দুকধারীরা মাটিল্ডা কে উদ্দেশ্য করে গুলিবর্ষণ করে। ব্রিটিশরা এক সময় ঐ তিনটি নৌযানের কাছে পৌঁছে যায়, যেগুলো নদীতে এক সারিতে বাঁধা ছিল। নৌযান তিনটির মধ্যে ছিল একটি স্পেনীয় বেসরকারি রণতরী এবং তার সাথে ব্রিটিশদের থেকে ছিনিয়ে নেওয়া দুটি জাহাজ, গোল্ডেন গ্রোভ এবং সেরেস। মাসদুয়েক আগেই ঐ ব্রিটিশ জাহাজ দু’টো স্পেনীয় রণতরীটি দখল করে নিয়েছিল। স্প্যানিয়ার্ডরা গোল্ডেন গ্রোভ জাহাজে আটটি ৬–পাউন্ড (ওজন) বন্দুক, ৬টি সুইভেল (কীলকের ওপর বসানো ক্ষুদ্র কামানবিশেষ) আর ৫০ জন খালাসি নিযুক্ত করেছিল। সেরেস জাহাজটিও সুইভেল আর ছোটখাট অস্ত্র দ্বারা সজ্জিত ছিল। স্প্যানিশ রণতরীটিতে ৬টি বন্দুক এবং ৭০ জন খালাসি ছিল। পিগট এক ঘণ্টাব্যাপী নৌযানগুলোর সাথে সংঘর্ষে লিপ্ত হন। এরপর মাটিল্ডা নদীগর্ভে আটকে গেলে, তিনি নিজের লোকজন নিয়ে নৌকায় করে গিয়ে গোল্ডেন গ্রোভ দখল করেন। তারপর বাকি দুটো জাহাজও ব্রিটিশরা দখল করে নেয়। সবশেষে, ব্রিটিশরা ১০০ জনের একটি সেনাদলের ওপর কামানের গোলাবর্ষণ করে তাদের ছত্রভঙ্গ করে দেয়। ব্রিটিশদের দু’জন সেনা মারা যায় এবং পিগটসহ ১৪ জন আহত হয়। পিগট মাথায় ও পায়ে গুলির আঘাতপ্রাপ্ত হন। নদীর জর্জিয়া প্রান্তে থাকা একদল আমেরিকান পুরো লড়াইটি প্রত্যক্ষ করে। দেখুন ফোর্ট পিটার এর লড়াই মার্টিন, চার্লস। হোয়্যার দ্য রিভার এন্ডস (মূল শিরোনাম: Where the River Ends)। নিউ ইয়র্ক, ব্রডওয়ে বুকস, ২০০৮। আইএসবিএন ৯৭৮০৭৬৭৯২৬৯৮০। মৃত্যুপথযাত্রী স্ত্রীর শেষ ইচ্ছা পূরণের জন্য এক শিল্পী শেষ বারের মত, সস্ত্রীক নৌকায় করে সেইন্ট মেরিস নদীর শাখা থেকে সমুদ্রের উদ্দেশ্যে যাত্রা করে। ফ্লোরিডার নদীর তালিকা জর্জিয়ার (অঙ্গরাজ্য) নদীর তালিকা দক্ষিণ আটলান্টিক উপসাগরীয় পানিসম্পদ অঞ্চল মার্কিন ভৌগোলিক জরিপ ভূগোল তথ্য ব্যবস্থার নাম: Saint Marys River U.S. Geological Survey. National Hydrography Dataset high-resolution flowline data. The National Map ওয়েব্যাক মেশিনে আর্কাইভকৃত ২৯ মার্চ ২০১২ তারিখে, accessed April 21, 2011 "নং. 15844"। দ্যা লন্ডন গেজেট (ইংরেজি ভাষায়)। ১৭ সেপ্টেম্বর ১৮০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ফ্লোরিডা অঙ্গরাজ্য ওয়েব্যাক মেশিনে আর্কাইভকৃত ৪ মার্চ ২০১৬ তারিখে: সেইন্ট মেরিস নদী নির্দেশিকা St. Marys River Watershed - Florida DEP উইকিমিডিয়া কমন্সে সেন্ট মেরিস নদী (ফ্লোরিডা-জর্জিয়া) সংক্রান্ত মিডিয়া রয়েছে।